ჟანა ბიჩევსკაია

ჟანა ბიჩევსკაია (, დ. 17 ივნისი, 1944, მოსკოვი) — საბჭოთა და რუსი მომღერალი, სიმღერების ავტორი, რსფსრ სახალხო არტისტი (1988).

უკვე 30 წელზე მეტია ცხოვრობს და მუშაობს მოსკოვში. იმყოფება მესამე ქორწინებაში მისი სიმღერების უმეტესობის ავტორ, გენადი პონომარევთან.

ბიოგრაფია
დაიბადა პროფესიით ელექტრო-ინჟინერის ვლადიმერ ბიჩევსკის  და ბალერინა ლიდია კოშელევას ოჯახში. მისი დედინაცვალი იყო (მამის მეორე ცოლი), ელენა ბიჩევსკაია, პროფესიით ბუღალტერი იყო.

დაამთავრა მუსიკალური სკოლა გიტარის სპეციალობით. 1966-1971 წლებში სწავლობდა ცირკისა და ესტრადის ხელოვნების სახელმწიფო სკოლაში, სადაც აგრძელებდა გიტარაზე დაკვრის დახელოვნებას, სწავლობდა სიმღერას ელენა პეტკერთან, შემდეგ კი ირმა იაუნზემთან. სწავლის პერიოდში მან დაიწყო რუსული ხალხური სიმღერების შეგროვება და ჩაწერა. პარალელურად მუშაობდა ზაგორსკის საღამოს მუსიკალურ სკოლაში გიტარის კლასში მასწავლებლად, მოგვიანებით კი ედი როზნერის ორკესტრში სოლისტ-ვოკალისტად. 1971 წლიდან 1973 წლამდე იყო ვოკალურ-ინსტრუმენტული ანსამბლის „Good Fellows“ სოლისტი, 1973 წლიდან მუშაობდა მოსკონცერტში .

1970-იან წლებში მომღერლის რეპერტუარში შედიოდა ძველი რუსული ხალხური სიმღერები, რომლებიც სრულდებოდა პოეტურ სტილში. მისი ნიჭიერი და ორიგინალური შესრულების წყალობით (ხალხური და ქანთრის სტილი), ბიჩევსკაიამ სწრაფად დაიწყო პოპულარობის მოპოვება. 1973 წელს იგი გახდა რუსული ესტრადის კონკურსის ლაურეატი. გასტროლებზე მან მოინახულა ფინეთი, უნგრეთი, რუმინეთი, ჩეხოსლოვაკია, იუგოსლავია და სსრკ-ს მრავალი ქალაქი.

მან სოლო კონცერტზე, დასავლეთ ევროპაში, პრესტიჟული პარიზის ოლიმპიური დარბაზი,  სრულად გაავსო მსმენელით. მისი ვებსაიტის მიხედვით, 1980 წელს პოზნანში მრავალფეროვან ხელოვანთა საერთაშორისო კონკურსზე, ლაურეატის წოდების გარდა, ჟანა ბიჩევსკაიას მიენიჭა ტიტული „მის შემოქმედებითი ინდივიდუალობა“. 1989 წელს, სან-რემოში, მომღერალმა მიიღო  „პრიზი კულტურული საქმიანობისთვის“.По материалам официального сайта Жанны Бичевской 

1987 წლის ივლისში მან მონაწილეობა მიიღო იზმაილოვოში საბჭოთა-ამერიკულ კონცერტ-შეხვედრაზე "Our Move" ჯეიმზ ტეილორთან, ბონი რაიტთან, ვლადიმერ პრესნიაკოვთან, The Doobie Brothers-თან, Autograph, Santana და ნადეჟდა ბაბკინასთან და  მის ანსამბლ „რუსკაია პესნიასთან“ ერთად".

1990-იან წლებში ჟანა ბიჩევსკაიას შემოქმედებაში ფოლკლორი შეიცვალა ჯერ თეთრი „მოძრაობის“ მოტივებით, შემდეგ კი რელიგიური მოტივებით. 1990-იანი წლების ბოლოს და 2000-იანი წლების დასაწყისში მომღერალმა გამოუშვა რამდენიმე ალბომი ცნობილი ავტორების სიმღერებით (მათ შორის ანდრეი მაკარევიჩი, ალექსანდრე ვერტინსკი, ბულატ ოკუჯავა) და მრავალი ალბომი პატრიოტული მოტივებით. 

1999 წლის დეკემბრიდან 2008 წლამდე ჟანა ბიჩევსკაიამ უმასპინძლა საკუთარ სულიერ გადაცემას „გულიდან გულამდე“ საერთაშორისო რადიოსადგურ „რუსეთის ხმაზე“.

ბიჩევსკაიას სიმღერების ძირითადი თემებია რუსული პატრიოტიზმი და მართლმადიდებლობა. თავის სიმღერებში იგი მეუღლესთან გენადი პონომარეევთან, კომპოზიტორსა და ლირიკოსთან ერთად, ქადაგებს ტრადიციული ღირებულებების სიყვარულს. იგი თავს მონარქისტად თვლის.

კრიტიკა
სკანდალი გამოიწვია სიმღერის ვიდეო კლიპმა „ჩვენ ვართ რუსები!“, რომელიც ნაჩვენები იყო გადაცემაში „ორი ერთის წინააღმდეგ“, სადაც, რუსული არმიის გამარჯვებების ამსახველ კადრებს შორის, კადრებია ფილმიდან „დამოუკიდებლობის დღე“, სადაც ნაჩვენები იყო აშშ-ს ცეცხლმოკიდებული ქალაქები, რედაქტირებული რუსული თვითმფრინავებიდან რაკეტების გაშვების კადრებით.Питерское телевидение взрывает Капитолий . // Новая газета

ჯილდოები
ჟანა ბიჩევსკაია დაჯილდოებულია რსფსრ სახალხო არტისტის წოდებით (1988), ასევე ლენინის კომსომოლის პრემიით (1983) — მაღალი საშემსრულებლო ოსტატობისთვის და ახალგაზრდებში ხალხური სიმღერების პოპულარიზაციისთვის, ტენკოს (იტალია) პრემიით (1989) — კულტურული საქმიანობისთვის ოქროს მედალით წმინდა სერგის გამოსახულებით მართლმადიდებლური საზოგადოება „რადონეჟიდან“ „დიდი დამსახურებისთვის სულიერი განმანათლებლობის საქმეში“.

სქოლიო

კატეგორია:რუსი ქალი პოლიტიკოსები
კატეგორია:ცოცხალი ადამიანები